als_Latn dik_Latn sag_Latn
ISIS-i po alarmon Perëndimin. Përveç Italisë, i shqetësuar shfaqet Egjipti dhe e gjithë Afrika e Veriut. Kongresi Amerikan shprehet në unison për një ndërhyrje ushtarake, ndërkohë shtetet kryesore evropiane po shqyrtojnë mundësinë e një ndërhyrjeje ushtarake në Libi
I vranë, vetëm pse ishin të krishterë: këtë pohoi Papa gjatë një takimi, në Vatikan, me përfaqësues të Kishës së reformuar të Skocisë, ndërsa kujtonte më se 20 koptët egjiptianë, të vrarë nga xhihadistët e Shtetit Islamik.
Duke iu përgjigjur fjalimit të moderatorit të Kishës së Skocisë, Françesku shprehu dhimbjen e thellë për ekzekutimin e të krishterëve koptë: "Thoshin vetëm: 'Jezus, ndihmomë!'. U vranë vetëm pse ishin të krishterë. Ju, vëlla, kujtuat, gjatë fjalës suaj, atë, që po ndodh në Tokën e Jezusit. Gjaku i vëllezërve tanë të krishterë është dëshmi, që bërtet. Janë katolikë, ortodoksë, koptë, luteranë, kjo nuk ka pikë rëndësie: janë të krishterë! E gjaku është i njëjtë. Gjak, që dëshmon Krishtin. Duke i kujtuar këta vëllezër, që vdiqën vetëm e vetëm për të dëshmuar Krishtin, kërkoj ta inkurajojmë njëri-tjetrin për të ecur përpara me këtë ekumenizëm, ekumenizëm gjaku. Martirët janë të gjithë të krishterë".
Në fjalën e tij Papa theksoi se është e nevojshme që gjithë të krishterët të angazhohen së bashku në shërbim të Ungjillit e të kauzës së Krishtit, duke kujtuar, në vijim, kontributin e Skocisë për përhapjen e krishterimit dhe dëshminë e të krishterëve të sotëm skocezë, bazë për forma të reja bashkëpunimi dhe dëshmie të përbashkët: "Vetëm duke bashkuar forcat, theksoi, mund t'i shërbejmë si duhet familjes njerëzore e ta përhapim dritën e Krishtit deri në skajet më të errta të zemrave e të botës".
Analiza - SHBA, debati mbi luftën kundër Shtetit Islamik/Kongresi amerikan këtë javë është pushim, ndërkohë që presidenti Barak Obama përgatitet të organizojë një takim mbi çështjet e ekstremizmit të dhunshëm në lagjet amerikane. Sulmet në Danimarkë edhe një herë theksuan nevojën për vigjilencë, dhe mund të ndikojnë në diskutimet e ardhshme të Kongresit mbi kërkesën e Presidentit Obama për autorizim për të luftuar militantët e Shtetit Islamik. Sulmet në Kopenhagë që kishin në shënjestër një sinagogë dhe një lokal ku po mbahej një takim mbi lirinë e shprehjes janë shumë të ngjashme me ato të muajit të kaluar në Francë. Ndërkohë që dhuna po rishfaqet në Evropë, zyrtarët amerikanë janë të shqetësuar se myslimanët e radikalizuar të cilët janë bashkuar me luftëtarët e Shtetit Islamik në Irak dhe Siri mund të kthehen fshehurazi në Shtetet e Bashkuara. Kontrollimi i rrjedhës së terroristëve të mundshëm nga Lindja e Mesme në Shtetet e Bashkuara dhe anasjelltas është një sfidë e madhe, thotë Ndihmës Zëvendës Drejtori i FBI-së Michael Steinbach: "Unë nuk njoh të gjithë personat që janë me Shtetin Islamik. Por nuk i njoh të gjithë ata që kthehen. Pra, këto lëvizje nuk janë nën kontroll".
Pikërisht në këtë atmosferë pasigurie, presidenti Obama i kërkoi Kongresit një autorizim formal por të kufizuar për të luftuar Shtetin Islamik: "Nuk është autorizim për një tjetër luftë tokësore, si ato në Afganistan dhe Irak. Në të njëjtën kohë, kjo rezolutë na jep fleksibilitetin e nevojshëm për rrethana të paparashikuara. Për shembull, në qoftë se ne kemi informacione të besueshme për një takim të udhëheqësve të ISIL-it, dhe partnerët tanë nuk e kanë kapacitetin për të ndërmarrë një sulm, unë mund të urdhëroj përdorimin e forcave speciale".
Kongresi është i bashkuar në dëshirën për ta mposhtur Shtetin Islamik. Por shumë republikanë mendojnë se presidenti Obama dhe pasardhësi i tij, duhet të kenë një dorë më të lirë në luftën kundër Shtetit Islamik: "Ne jemi në mes të një lufte, por presidenti i ka duart e lidhura dhe synon ta kufizojë veten më tej me propozimin që na ka sjellë", thotë kryetari i Dhomës së Përfaqësuesve, John Boehner.
Për ligjvënësit demokratë, si kongresmeni Adam Schiff, autorizimi i propozuar nga Presidenti është tepër i papërcaktuar: "Mendoj se është shumë e rëndësishme që të gjejmë një rrugë për miratimin e autorizimit. Por unë mendoj se është e rëndësishme që ta bëjmë këtë me disa shpjegime e jo ashtu si 14 vjet më parë".
Ligjvënësit këtë javë do të dëgjojnë mendimet e votuesve në distriktet e tyre për një larmi temash, duke përfshirë edhe luftën kundër Shtetit Islamik. Diskutimet mbi mbrojtjen e Amerikës do të fillojnë javën e ardhshme, kur ligjvënësit të merren me një çështje më emergjente, financimin e operacioneve të brendshme të sigurisë, buxheti i të cilave skadon në fund të muajit.
als_Latn als_Latn als_Latn als_Latn als_Latn als_Latn als_Latn als_Latn als_Latn